Nɔmbɛse 16 | Yintanɛte Zo Baebolo | Ewiade Fofolɛ Ngilebɛbo\nKɔla, Deetan nee Abaelam atuadelɛ ne (1-19)\nAtuadelɛma ne ndɛnebualɛ (20-50)\n16 Akee Livae+ ara Kohate+ ara Yezehaa+ ara Kɔla+ nee Ɛlayabe+ amra Deetan nee Abaelam yɛɛ Pilɛte ara Ɔɔn mɔɔ bɛvi Wulubɛn+ abusua nu la hanle bɛ nwo bɔle nu. 2 Bɛ nee Yizilayɛ mgbanyima 250 mɔɔ bɛkpa bɛ wɔ menli ne anu na bɛle menli titili la dwazole tiale Mosisi. 3 Ɔti bɛboɔboale bɛ nloa bɛtiale+ Mosisi nee Aalɔn na bɛzele bɛ kɛ: “Akee bɛmaa yebo yɛ nwo zo! Menli ne amuala le nwuanzanwuanza,+ yɛɛ Gyihova wɔ bɛ avinli.+ Duzu ati a akee bɛmemaa bɛ nwo zo wɔ Gyihova menli ne anwo zo ɛ?” 4 Mɔɔ Mosisi dele ɛhye la, ɛkɛ ne ala ɔbutule ɔ nyunlu aze. 5 Akee ɔzele Kɔla nee ɔ sa zo ne mɔ kɛ: “Ɛhyema nwonlomɔ, Gyihova bahile ahenle mɔɔ le ye ɛdeɛ+ nee ahenle mɔɔ le nwuanzanwuanza mɔɔ ɔwɔ kɛ ɔba ɔ nyunlu la,+ na ahenle mɔɔ ɔbakpa ye la,+ yemɔ a bara ɔ nyunlu a. 6 Bɛyɛ ɛhye: Kɔla, ɛ nee ɛ sa zo ne mɔ amuala,+ bɛva senlevalɛ ahyɛnze,+ 7 bɛva senle bɛgua nu na bɛva ayilevuanlɛ bɛgua zolɛ bɛrɛla Gyihova anyunlu ɛhyema, na ahenle mɔɔ Gyihova bakpa ye la,+ yemɔ a le nwuanzanwuanza a. Bɛmɛ Livaema,+ akee bɛyɛ bɛmaa yebo zo!” 8 Akee Mosisi zele Kɔla kɛ: “Bɛmɛ Livaema, mesɛlɛ bɛ, bɛdie. 9 Asoo bɛdwenle kɛ ɔle debie ekyi kɛ Yizilayɛ Nyamenle ne ɛye bɛ ɛvi Yizilayɛma amuala avinli+ na yemaa bɛra ɔ nyunlu amaa bɛayɛ gyima wɔ Gyihova ɛdanlɛsua ne anu na bɛagyinla Yizilayɛma amuala anyunlu bɛazonle bɛ,+ 10 na yemaa bɛ nee bɛ mediema Livaema amuala ɛbikye ye la ɔ? Eza bɛpele bɛalie ɛsɔfo gyima ne ɔ?+ 11 Ɛhye ati, ɛ nee ɛ sa zo ne mɔ amuala mɔɔ ɛboɔboa bɛ nloa la ɛdwazo ɛtia Gyihova. Aalɔn ɛdeɛ, ɔle nwane mɔɔ ɔwɔ kɛ bɛtendɛ bɛ nzo abo bɛtia ye a?”+ 12 Nzinlii, Mosisi zoanle kɛ bɛhɔvɛlɛ Ɛlayabe amra Deetan nee Abaelam,+ noko bɛhanle kɛ: “Yɛnrɛra! 13 Ɛdwenle kɛ ɔle debie ekyi kɛ wɔye yɛ wɔvi azɛlɛ mɔɔ meleke nee wolɛ se zolɛ la azo kɛ ɛku yɛ wɔagua fienemgbole ye anu ɔ?+ Eza ɛkulo kɛ ɛdi yɛ nwo zo tumi bɔkɔɔ ɔ?* 14 Ɛtɛfale yɛ ɛtɛbale azɛlɛ biala mɔɔ meleke nee wolɛ se zolɛ la azo,+ yɛɛ ɛtɛmaanle yɛ azɛlɛ nee vanye egyinli kɛ yɛ agyapadeɛ. Ɛkulo kɛ ɛtudu menli ɛhye mɔ anye ɔ? Yɛnrɛra!” 15 Yemɔti Mosisi vale ɛya kpole na ɔzele Gyihova kɛ: “Mmato ɛ nye ɛnea bɛ ma afɔlebɔdeɛ ne. Metɛdiele asoaso ko bɔbɔ metɛfile bɛ ɛkɛ, yɛɛ metɛyɛle bɛ nuhua biala ɛhwee.”+ 16 Akee Mosisi zele Kɔla kɛ: “Ɛdawɔ nee ɛ sa zo ne mɔ amuala yɛɛ Aalɔn ɛrɛla Gyihova anyunlu ɛhyema. 17 Ɔwɔ kɛ awie biala fa ye senlevalɛ kyɛnze na ɔfa ayilevuanlɛ ɔgua nu, na bɛ nuhua ko biala bava ye senlevalɛ kyɛnze ne ara Gyihova anyunlu, ɔbayɛ senlevalɛ ahyɛnze 250, ɛdawɔ nee Aalɔn noko, ko biala ɛva ye senlevalɛ kyɛnze ɛrɛla.” 18 Ɔti bɛ nuhua ko biala vale ye senlevalɛ kyɛnze na bɛvale senle nee ayilevuanlɛ bɛguale nu, na bɛragyinlanle Mosisi nee Aalɔn anwo ɛkɛ wɔ nyianu ɛdanlɛsua ne anuhɔlɛ. 19 Mɔɔ Kɔla boɔboale ɔ sa zo ne mɔ anloa+ maanle bɛragyinlanle bɛ nwo ɛkɛ ne wɔ nyianu ɛdanlɛsua ne anuhɔlɛ la, Gyihova anyunlunyia ne dale maanle menli ne amuala nwunle ye.+ 20 Akee Gyihova zele Mosisi nee Aalɔn kɛ: 21 “Bɛhwe bɛ nwo bɛvi menli ɛhye mɔ anwo na menzɛkye bɛ kɛkala.”+ 22 Na bɛbutubutule bɛ nyunlu aze na bɛhanle kɛ: “O Nyamenle, wɔmɔ mɔɔ ɛmaa menli kɔsɔɔti ngoane la,*+ asoo sonla ko ɛtane ti ɛbava menli ne amuala anwo ɛya ɔ?”+ 23 Akee Gyihova zele Mosisi kɛ: 24 “Ka kile menli ne amuala kɛ, ‘Bɛhwe bɛ nwo bɛvi Kɔla, Deetan yɛɛ Abaelam+ ɛdanlɛ azua ne mɔ anwo!’” 25 Akee Mosisi dwazole hɔle Deetan nee Abaelam ɛkɛ, na Yizilayɛ mgbanyima+ nee ye hɔle. 26 Ɔzele menli ne amuala kɛ: “Mesɛlɛ bɛ, bɛhwe bɛ nwo bɛvi amumuyɛma ɛhye mɔ ɛdanlɛ azua ne mɔ anwo, na bɛmmafa bɛ sa bɛka bɛ debie biala, amaa bɛ ɛtane ne ati bɛanzɛkye bɛ.” 27 Ɛkɛ ne ala bɛhwenle bɛ nwo bɛvile Kɔla, Deetan yɛɛ Abaelam ɛdanlɛ azua ne mɔ anwo, na Deetan nee Abaelam yɛɛ bɛ ye mɔ, bɛ mra mrenyia nee bɛ mra ngyikyi vindele ragyinlanle bɛ ɛdanlɛ azua ne mɔ anuhɔlɛ. 28 Akee Mosisi hanle kɛ: “Ɛhye bamaa bɛanwu kɛ Gyihova a ɛzoa me kɛ menyɛ ninyɛne ɛhye mɔ amuala a, na tɛ medame me tumi zo ɔ:* 29 Saa menli ɛhye mɔ wu bɛ ti anwo ewule kɛ mɔɔ menli kɔsɔɔti wu anzɛɛ bɛtwe bɛ nzo kɛ mɔɔ bɛtwe menli kɔsɔɔti anzo la a, ɛnee tɛ Gyihova a ɛzoa me a.+ 30 Noko saa Gyihova yɛ debie ɛzulolɛ kpole bie kile bɛ na ɔmaa azɛlɛ ne kpakye* na ɔme bɛ nee bɛ debie biala na bɛkɔ Nla* ne anu anyewɔzo a, yɛɛ bɛbanwu kɛ menli ɛhye mɔ anli Gyihova eni a.” 31 Ɔhanle edwɛkɛ ɛhye mɔ ɔwiele ala la, yɛɛ azɛlɛ ne mɔɔ bɛgyi zo la anu kpakyele a.+ 32 Azɛlɛ ne kpakyele* na ɔmenle bɛ nee bɛ sua nu amra nee Kɔla+ mbusuafoɔ nee bɛ nwo ninyɛne kɔsɔɔti. 33 Yemɔti bɛ nee bɛ mbusuafoɔ hɔle Nla* ne anu anyewɔzo na azɛlɛ ne hedale bɛ nwo zo, ɔti bɛ bo zo minlinle wɔ Yizilayɛma avinli.+ 34 Yizilayɛma kɔsɔɔti mɔɔ wɔ ɛkɛ ne mɔɔ dele kɛ bɛlɛteɛdea nu la nriandile, ɔluakɛ bɛhanle kɛ: “Yɛsulo kɛ azɛlɛ ne kɛme yɛdayɛ noko!” 35 Na senle vi Gyihova ɛkɛ+ rayelale menli 250 ne mɔɔ ɛlɛkpu ayilevuanlɛ ne la.+ 36 Akee Gyihova zele Mosisi kɛ: 37 “Ka kile ɛsɔfo Aalɔn ara Ɛlieza kɛ ɔyeye senlevalɛ ahyɛnze ne mɔ+ ɔvi senle ne anu, ɔluakɛ bɛle nwuanzanwuanza. Eza ka kile ye kɛ ɔvuandi senle ne ɔgua ye ɛleka bie moamoa. 38 Ɔwɔ kɛ ɛfa menli mɔɔ yɛle ɛtane na bɛwule* la senlevalɛ ahyɛnze ne mɔ ɛbolo ɛyɛ ahyɛnze ndɛbandɛba ɛfa ɛkeda afɔlemokyea ne anwo,+ ɔluakɛ bɛvale bɛrale Gyihova anyunlu yɛɛ bɛyɛle nwuanzanwuanza. Ɔwɔ kɛ ɔyɛ sɛkɛlɛneɛ ɔmaa Yizilayɛma.”+ 39 Yemɔti ɛsɔfo Ɛlieza vale menli mɔɔ yelale la kɔbele senlevalɛ ahyɛnze ne mɔ mɔɔ bɛ nee bɛ rale la na ɔbolole bɛ ɔhedale afɔlemokyea ne anwo 40 kɛ mɔɔ Gyihova luale Mosisi anwo zo hanle la. Ɔyɛle ngakyelɛ ɔmaanle Yizilayɛma kɛ ɔnle kɛ awie biala mɔɔ ɛnlɛ nwolɛ adenle* mɔɔ ɛnvi Aalɔn abusua nu la ba Gyihova anyunlu bakpu ayilevuanlɛ,+ yɛɛ ɔnle kɛ awie biala yɛ ɔ nwo kɛ Kɔla nee ɔ sa zo ne mɔ la.+ 41 Aleɛ hyenle ala la, Yizilayɛma amuala bɔle ɔ bo dendɛle bɛ nzo abo tiale Mosisi nee Aalɔn+ kɛ: “Bɛ mu nwiɔ bɛhu Gyihova menli.” 42 Mɔɔ menli ne boɔboale bɛ nloa tiale Mosisi nee Aalɔn la, bɛhakyile bɛ nye wɔ nyianu ɛdanlɛsua ne anwo lɔ, na nea! ɛnee amungu ɛheda zolɛ, na Gyihova anyunlunyia ne dale.+ 43 Mosisi nee Aalɔn hɔle nyianu ɛdanlɛsua ne anyunlu,+ 44 na Gyihova zele Mosisi kɛ: 45 “Bɛye bɛ nwo bɛvi menli ɛhye mɔ avinli na menzɛkye bɛ kɛkala.”+ Ɔti bɛbutubutule bɛ nyunlu aze.+ 46 Akee Mosisi zele Aalɔn kɛ: “Fa senlevalɛ kyɛnze ne na fa afɔlemokyea ne+ azo senle ne bie gua nu na fa ayilevuanlɛ gua zolɛ na kɔ menli ne avinli ndɛndɛ kɔli bɛ ti mgbɔdalɛ maa bɛ,+ ɔluakɛ Gyihova ɛva ɛya. Ewule ne ɛbɔ ɔ bo!” 47 Ɛkɛ ne ala Aalɔn vale ye kyɛnze ne kɛ mɔɔ Mosisi hanle la na ɔnriandile ɔhɔle menli ne avinli, na nea! ɛnee ewule ne ɛbɔ ɔ bo ɛlɛka menli ne. Yemɔti ɔvale ayilevuanlɛ ne ɔguale senlevalɛ kyɛnze ne anu na ɔlile menli ne ati mgbɔdalɛ. 48 Ɔhɔle zo ɔgyinlanle menli mɔɔ ɛwu nee mɔɔ ɛtɛwule la avinli, na ewule ne gyakyile. 49 Menli mɔɔ ewule ne hunle bɛ la dodo le 14,700, menli mɔɔ Kɔla ati bɛwule la ɛmboka nwo. 50 Nzinlii mɔɔ Aalɔn ziale hɔle Mosisi anwo ɛkɛ wɔ nyianu ɛdanlɛsua ne anuhɔlɛ la, ɛnee ewule ne ɛgyakyi.\n^ Anzɛɛ “ɛkulo kɛ ɛkile wɔ tumi wɔ yɛ nwo zo ɔ?”\n^ Hibulu aneɛ nu, “ɛmaa nwonane kɔsɔɔti sunsum la.”\n^ Hibulu aneɛ nu, “me ahonle a menvale menyɛle a.”\n^ Hibulu aneɛ nu, “buke ɔ nloa.”\n^ Hibulu aneɛ nu, “bukele ɔ nloa.”\n^ Anzɛɛ “yɛle ɛtane tiale bɛ ɛkɛla.”\n^ Hibulu aneɛ nu, “ɔnle kɛ ɛyɛvolɛ.”


Hibuluma 12 | Yintanɛte Zo Baebolo | Ewiade Fofolɛ Ngilebɛbo\nKɔmaa Hibuluma 12:1-29\nGyisɛse maa yɛ diedi di munli (1-3)\nAlasevolɛ ekpunli kpole (1)\nMmakpo Gyihova ndeanlɛ (4-11)\nBɛmaa bɛ gyakɛ abo zo adenle ɛyɛ fɔɔnwo (12-17)\nAnwuma Gyɛlusalɛm ɛbikyelɛ (18-29)\n12 Zɔhane ati, kɛmɔ yɛlɛ alasevolɛ ekpunli kpole* zɛhae mɔɔ ɛbɔ yɛ nwo mgbɔlɔka ɛyia la ati, bɛmaa yɛvuandi adesoa biala nee ɛtane mɔɔ ɛngyɛ na akyekye yɛ la yɛgua,+ na bɛmaa yɛva kpundiigyinlanlɛ yɛzu ɛnriandilɛ ne mɔɔ gyi yɛ nyunlu la,+ 2 na yɛvede yɛ nye yɛnlea Adekilevolɛ Kpanyinli nee Ahenle mɔɔ maa yɛ diedi ne di munli la, Gyisɛse.+ Ɔlua anyelielɛ ne mɔɔ bɛvale bɛziele ɔ nyunlu la ati, ɔgyinlanle ewule nloa wɔ amaneɛnwunlɛ baka* zo, yeandwenle anyiemgba nwo, na yehɔdɛnla Nyamenle belemgbunli ebia ne fema zo.+ 3 Nɔhalɛ nu, bɛzuzu ahenle mɔɔ gyinlanle ɛtanevolɛma tendɛtia+ dɔɔnwo mɔɔ anyɛ nvasoɛ ammaa bɛ la anloa la anwo boɛ, amaa bɛanvɛ na bɛ sa nu ando.+ 4 Wɔ konle ne mɔɔ bɛ nee ɛtane ɛhye ɛlɛko la anu, bɛtɛkonle bɛtɛdwule ɛleka mɔɔ bɛ mogya bagua a. 5 Na bɛ rɛle ɛvi folɛdulɛ ne mɔɔ bɛvale bɛmaanle bɛ kɛ mralɛ la bɔkɔɔ: “Me ra, mmabu Gyihova* ɛdenrɛdenrɛlɛ debie ekyi, yɛɛ saa ɔtwi ɛ nyunlu* a, mmamaa ɛ rɛle bɔ; 6 ɔluakɛ Gyihova* tenrɛ bɛdabɛ mɔɔ ɔkulo bɛ la, nɔhalɛ nu, awie biala mɔɔ ɔdie ye kɛ ralɛ la, ɔtwe ɔ nzo.”*+ 7 Ɔwɔ kɛ bɛgyinla nu kpundii kɛ ɔboka bɛ ndeanlɛ* ne anwo. Nyamenle ɛlɛyɛ bɛ kɛ bɛle mralɛ la.+ Ralɛ boni a ye papa ɛndea ye a?+ 8 Na saa bɛ muala bɛannyia ndeanlɛ ɛhye bie a, ɛnee noko bɛle adwɔmane mralɛ, na bɛnle ɔ mra kpalɛ. 9 Bieko, ɛnee yɛ papa mɔ mɔɔ bɛle menli* la tea yɛ, noko ɛnee yɛbu bɛ. Asoo ɔnle kɛ yɛbɛlɛ yɛ nwo aze kpole yɛmaa yɛ sunsum nu Selɛ ne na yɛanyia ngoane ɔ?+ 10 Ɔluakɛ bɛdeanle yɛ mekɛ ekyi bie ala kɛ mɔɔ bɛdabɛ bɛnea a ɔle kpalɛ la, noko yemɔ, yɛdayɛ yɛ kpalɛyɛlɛ ti a ɔyɛ zɔ a, amaa yɛayɛ nwuanzanwuanza kɛ ɔdaye la.+ 11 Nɔhalɛ nu, ndeanlɛ biala ɛnyɛ fɛ ɛkɛ ne ala, ɔyɛ nyane; noko nzinlii ɔso anzodwolɛ ma mɔɔ le tenleneyɛlɛ la ɔmaa bɛdabɛ mɔɔ yetete bɛ la. 12 Yemɔti bɛmiemia ɛsalɛ mɔɔ anu ɛtuto* nee egyakɛ agbɔkɛ mɔɔ anu ɛtuto la anu,+ 13 na bɛhɔ zo bɛmaa bɛ gyakɛ abo adenle ɛyɛ fɔɔnwo,+ amaa mɔɔ le abubura la ewule ne anyɛ kpole, emomu bɛayɛ ye ayile. 14 Bɛkpondɛ anzodwolɛ wɔ bɛ nee menli kɔsɔɔti avinli+ na bɛkpondɛ anwodelɛ*+ mɔɔ awie ɛnlɛ a ɔnrɛnwu Awulae la. 15 Bɛnlea boɛ na Nyamenle ɛlolɛ ne ambɔ awie biala, amaa ndinli mɔɔ pɔezen wɔ nu la biala amfifi ambanyɛ ngyegyelɛ na yeangua menli dɔɔnwo anwo evinli;+ 16 na bɛnlea kɛ awie biala ɛnle bɛ nu mɔɔ bɔ adwɔmane ɛbɛla* anzɛɛ ɛmbu ninyɛne nwuanzanwuanza kɛ Yisɔ, mɔɔ vale nwolɛ adenle mɔɔ ɔlɛ kɛ belamunli ralɛ la ɔmaanle ɔliele aleɛ kokye la.+ 17 Ɔluakɛ bɛze kɛ nzinlii mɔɔ ɔhulole kɛ ɔkɛnyia nyilalɛ ne la, bɛkpole ye; ɔvale ɛzunlɛ ɔbɔle mɔdenle ɛsesebɛ kɛ ɔmaa yeahakyi ye adwenle* ɛdeɛ,+ noko yeanyɛ boɛ.* 18 Ɔluakɛ bɛtɛbale debie mɔɔ bɛkola bɛfa bɛ sa bɛka ye+ na bɛva senle bɛdo nu,+ nee amungu kumɔɔnwo nee awozinli kabikabi nee ahumu,+ 19 nee aweɛne tendenle ne+ yɛɛ ɛnelɛ ne mɔɔ dendɛle+ mɔɔ menli ne dele la bɛzɛlɛle kɛ ɔmmaka edwɛkɛ bieko ɔkile bɛ la anwo.+ 20 Ɔboalekɛ bɛangola mɛla ɛhye anu sɔ: “Saa nane bɔbɔ anwo ka boka ne a, bɛzi ye awolɛ.”+ 21 Eza mɔɔ hɔle zo la yɛle ɛzulolɛ kpalɛ maanle Mosisi hanle kɛ: “Mesulo yɛɛ me nwo ɛlɛwoso me.”+ 22 Noko bɛra Zayɔn Boka ne anwo+ nee tease Nyamenle ne suakpole zo, mɔɔ le anwuma Gyɛlusalɛm,+ nee anwumabɔvolɛma apenle apenle bulu bulu 23 ayia bo,+ nee belamunli mralɛ mɔɔ bɛhɛlɛ bɛ aluma wɔ anwuma la asafo nu, nee Nyamenle mɔɔ le menli kɔsɔɔti Ndɛnebuavolɛ la ɛkɛ,+ nee tenlenema mɔɔ bɛmaa bɛli munli la+ sunsum nu asetɛnla nu,+ 24 nee Gyisɛse mɔɔ le ngyekyeleɛ fofolɛ ne+ avinligyinlavolɛ la+ yɛɛ mogya ne mɔɔ bɛkpondenle, na ɔtendɛ kpalɛ ɔtɛla Ebɛle mogya ne la ɛkɛ.+ 25 Bɛnlea boɛ na bɛamkpo kɛ bɛkɛdie mɔɔ ɛlɛtendɛ la.* Ɔluakɛ saa bɛdabɛ mɔɔ bɛkpole kɛ bɛkɛdie ahenle mɔɔ vale Nyamenle kɔkɔbɔlɛ maanle wɔ azɛlɛ ye azo la angola anriandi a, nea kɛzi yɛdayɛ mɔɔ yɛbahwe yɛ nwo yɛavi ahenle mɔɔ ɛlɛtendɛ avi anwuma lɔ la anwo la noko ɛnrɛhola nriandi a!+ 26 Wɔ zɔhane mekɛ ne, ɔ ne kpusule azɛlɛ ne,+ noko kɛkala yebɔ ɛwɔkɛ kɛ: “Ɔbazi bieko, na tɛ azɛlɛ ye angome a mebakpusu ye a, emomu anwuma noko.”+ 27 Na edwɛkɛ “ɔbazi bieko” kile kɛ bɛbaye ninyɛne mɔɔ bɛkpusu ye la bɛavi ɛkɛ, ninyɛne mɔɔ bɛyɛ, amaa ninyɛne mɔɔ bɛmkpusu ye la aha ɛkɛ. 28 Yemɔti kɛmɔ yɛnwu kɛ yɛbanyia Belemgbunlililɛ mɔɔ bɛngola bɛmkpusu ye la ati, bɛmaa yɛhɔ zo yɛnyia ɛlolɛ kpole mɔɔ yɛbahola yɛava yɛazonle Nyamenle kɛ mɔɔ ɔfɛta la wɔ nyamenlezulolɛ nee anwowosolɛ nu. 29 Ɔluakɛ yɛ Nyamenle ne le sendɔlɔra.+\n^ Giliki aneɛ nu, “alasevolɛ amungu kpole.”\n^ Anzɛɛ “ɔtenrɛdenrɛ wɔ.”\n^ Hibulu aneɛ nu, “ɔbila ye.”\n^ Anzɛɛ “ndetelɛ.”\n^ Giliki aneɛ nu, “yɛ papa mɔ mɔɔ bɛle nwonane.”\n^ Hibulu aneɛ nu, “ɛsalɛ mɔɔ hendɛhenda nwolɛ mgbane.”\n^ Ɛhye kile, ɔkakyi ye papa adwenle.\n^ Giliki aneɛ nu, “yeannyia ɛleka yeammaa ye.”\n^ Anzɛɛ “bɛanva edwɛkɛ bɛanye bɛ nloa; bɛambu bɛ nye bɛangua zo.”


Duzu Ati A Gyihova Alasevolɛ Ɛnva Meanubaka Ɛnli Gyima Wɔ Ɛzonlenlɛ Nu A? | FAQ\nKENGA YE WƆ Afrikaans Albanian Alur America Mumule Aneɛ Amharic Arabic Argentina Mumule Aneɛ Armenian Armenian (West) Assamese Australia Mumule Aneɛ Azerbaijani Azerbaijani (Cyrillic) Bashkir Basque Bassa (Cameroon) Batak (Toba) Bengali Bicol Bislama Bolivia Mumule Aneɛ Bosnian Boulou Bulgarian Cambodian Catalan Cebuano Chavacano Chichewa Chile Mumule Aneɛ Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chol Chuvash Cibemba Colombia Mumule Aneɛ Corsican Croatian Czech Dangme Danish Digor Dutch Ecuador Mumule Aneɛ Edo English Esan Estonian Ewe Fante Faroese Fijian Filipi Mumule Aneɛ Finnish Fon French French Mumule Aneɛ Ga Galician Garifuna Georgian German German Mumule Aneɛ Giliki Greenlandic Guarani Gujarati Haitian Creole Hausa Hibulu Hiligaynon Hindi Hungarian Hungary Mumule Aneɛ Iban Icelandic Igbo Iloko Indonesian Ireland Mumule Aneɛ Isoko Italian Italy Mumule Aneɛ Japan Mumule Aneɛ Japanese Javanese Kabiye Kabuverdianu Kabyle Kachin Kamba Kannada Karen (S'gaw) Kazakh Kazakh (Arabic) Kekchi Kikaonde Kikongo Kinyarwanda Kirghiz Kirundi Kisi Kisonge Kongo Korea Mumule Aneɛ Korean Krio Kwangali Kwanyama Kyangonde Lamba Latvian Lingala Lithuanian Low German Luvale Malagasy Malay Malayalam Maltese Mam Mambwe-Lungu Mapudungun Marathi Martiniquan Creole Mazatec (Huautla) Mende Mingrelian Mixe (North Central) Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngangela Nias Niuean Norwegian Nzema Oromo Ossetian Otomi (Mezquital Valley) Pangasinan Papiamento (Aruba) Papiamento (Curaçao) Persian Polish Polish Mumule Aneɛ Portuguese (Brazil) Portuguese (European) Punjabi Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Romania Mumule Aneɛ Romanian Romany (Macedonia) Cyrillic Romany (Romania) Russian Samoan Sepedi Serbian (Cyrillic) Serbian (Roman) Sesotho (Lesotho) Setswana Shona Sidama Silozi Sinhala Slovak Slovenian Solomon Islands Pidgin Somali Spain Mumule Aneɛ Spanish Sranantongo Sunda Swahili Swati Sweden Mumule Aneɛ Swedish Tagalog Tahitian Tamil Tankarana Tarascan Tatar Telugu Tetun Dili Thai Ticuna Tigrinya Tlapanec Tojolabal Tok Pisin Tokelauan Tongan Totonac Tsonga Turkish Turkmen Twi Tzeltal Tzotzil Uighur (Cyrillic) Ukrainian Urdu Uzbek Uzbek (Roman) Valencian Venda Venezuela Mumule Aneɛ Vezo Vietnamese Wallisian Welsh Xavante Xhosa Zapotec (Isthmus) Zapotec (Lachiguiri) Zulu\nDuzu Ati A Bɛnva Meanubaka Bɛnli Gyima Wɔ Bɛ Ɛzonlenlɛ Nu A?\nWɔ aleɛabo amuala, menli dɔɔnwo bu meanubaka ne kɛ ɔle Keleseɛnema ɛzonlenlɛ ne sɛkɛlɛneɛ. Gyihova Alasevolɛ le Keleseɛnema ɛdeɛ, noko yɛnva meanubaka ne yɛnli gyima wɔ yɛ ɛzonlenlɛ nu. Duzu ati ɔ?\nBodane ko a le kɛ Baebolo ne kile kɛ Gyisɛse anwu meanubaka zo, emomu baka zo. Eza Baebolo ne bɔ Keleseɛnema kɔkɔ kɛ “bɛhwe bɛ nwo bɛvi awozonle ɛzonlenlɛ nwo,” ɛhye kile kɛ ɔnle kɛ bɛfa meanubaka bɛdi gyima wɔ ɛzonlenlɛ nu—1 Kɔlentema 10:14; 1 Dwɔn 5:21.\nYɛ ye nzonlɛ kɛ Gyisɛse hanle kɛ: “Saa bɛkulo bɛ nwo ngoko ngoko a yɛɛ awie biala kɛnwu kɛ bɛle me ɛdoavolɛma a.” (Dwɔn 13:34, 35) Yemɔti Gyisɛse hilele kɛ tunwomaa ɛlɔlɛ—tɛ meanubaka ne anzɛɛ sɛkɛlɛneɛ fofolɛ bie—yɛɛ bamaa bɛanwu ye nɔhalɛ ɛdoavolɛma a.\nFa nwa awie Fa nwa awie Duzu Ati A Bɛnva Meanubaka Bɛnli Gyima Wɔ Bɛ Ɛzonlenlɛ Nu A?\nijwfq edwɛkɛ 30